**Likumprojekta “Grozījumi likumā “Par autoceļiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi likumā “Par autoceļiem”” (turpmāk-Likumprojekts) paredz, ka valsts autoceļu ikdienas uzturēšanas darbu veicēju no 2021.gada 1.oktobra atbilstoši normatīvajiem aktiem par publiskajiem iepirkumiem izraugās VAS “Latvijas Valsts ceļi” (turpmāk- LVC) saskaņā ar Satiksmes ministrijas deleģējumu, savukārt VAS “Latvijas autoceļu uzturētājs” (turpmāk – LAU) valsts autoceļu ikdienas uzturēšanas darbus saskaņā ar deleģēšanas līgumu veiks līdz 2021.gada 30.septembrim, kā arī pēc tam gadījumos, ja būs objektīvi iemesli, kādēļ attiecīgajā reģionā (teritorijā) nevar tikt nodrošināta valsts autoceļu ikdienas uzturēšanas darbu veikšana atbilstoši normatīvajiem aktiem par publiskajiem iepirkumiem.Likumprojekts paredz svītrot likuma “Par autoceļiem” pārejas noteikumu 24.punktu.Likumprojektā ir iekļauti pārejas noteikumi par dažādu spēkā stāšanās laiku dažādām likumprojekta normām atkarībā no nepieciešamības. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Deklarācijas par Artura Krišjāņa Kariņa vadītā Ministru kabineta iecerēto darbību 90.punkts.2. Ministru kabineta 2020.gada 26.augusta rīkojuma Nr.477 “Par konceptuālo ziņojumu “Par valsts autoceļu ikdienas uzturēšanas tirgus atvēršanu no 2021. gada”” (turpmāk – Rīkojums Nr.477) 3.2.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Deklarācijas par Artura Krišjāņa Kariņa vadītā Ministru kabineta iecerēto darbību (turpmāk – Valdības deklarācija) 90.punkts paredz uzdevumu izvērtēt VAS “Latvijas autoceļu uzturētājs” (turpmāk – LAU) darba kvalitāti un iespēju no 2021. gada atvērt tirgu citiem pakalpojuma sniedzējiem, nosakot autoceļu uzturēšanas standartu vasaras un ziemas sezonai. Pamatojoties uz Valdības deklarācijas 90.punktu un no tās izrietošajiem Valdības rīcības plāna uzdevumiem, tika izstrādāts konceptuālais ziņojums “Par valsts autoceļu ikdienas uzturēšanas tirgus atvēršanu no 2021. gada” (turpmāk – Konceptuālais ziņojums) un Rīkojums Nr.477, ar kura 1.punktu nolemts atbalstīt Konceptuālajā ziņojumā ietverto risinājumu pilnībā atvērt valsts autoceļu ikdienas uzturēšanas tirgu no 2021. gada 1. oktobra un pretendentus valsts autoceļu ikdienas uzturēšanas darbu veikšanai izvēlēties atklātā konkursā Publisko iepirkumu likumā noteiktajā kārtībā. Savukārt atbilstoši Rīkojuma Nr.477 3.2.apakšpunktam, lai īstenotu Rīkojuma Nr.477 1. punktā minēto risinājumu, Satiksmes ministrijai uzdots sagatavot un satiksmes ministram līdz 2020. gada 31. oktobrim iesniegt noteiktā kārtībā Ministru kabinetā likumprojektu par grozījumiem likumā “Par autoceļiem”, paredzot, ka ar 2021. gada 1. janvāri ar LAU tiek slēgts deleģēšanas līgums uz deviņiem mēnešiem par valsts autoceļu kompleksās ikdienas uzturēšanas darbu plānošanu un veikšanu un atklātā konkursā Publisko iepirkumu likumā noteiktajā kārtībā tiek izvēlēti pretendenti valsts autoceļu ikdienas uzturēšanas darbu veikšanai no 2021. gada 1.  oktobra.Pamatojoties uz likuma “Par autoceļiem” 7.panta 3.1 daļu un VAS “Latvijas autoceļu uzturētājs” (turpmāk – LAU) 2013. gada 18. decembra Deleģēšanas līgumu SM2013/-59, LAU veic valsts autoceļu kompleksās ikdienas uzturēšanas darbu plānošanu un veikšanu. Likumprojekts paredz atvērt valsts autoceļu ikdienas uzturēšanas darbu tirgu un līdztekus likumā “Par autoceļiem” 23. pantā noteiktajam, tiks uzdots VAS “Latvijas Valsts ceļi” veikt valsts autoceļu ikdienas uzturēšanas darbu plānošanu un iepirkumu organizēšanu, kas ietvers arī iepirkuma līguma slēgšanu.Lai pārvaldītu risku, ka uz ikdienas uzturēšanas darbu veikšanu kādā teritorijā nepiesakās neviens pretendents, vai arī pēc lēmumu pieņemšanas par uzvarētāju citi pretendenti apstrīd rezultātus, tādējādi kavējot līgumu slēgšanas procesu un pakalpojumu sniegšanas uzsākšanu, pamatojoties uz Valsts pārvaldes iekārtas likumu, Satiksmes ministrija, lai nodrošinātu valsts autoceļu ikdienas uzturēšanu, deleģē valsts autoceļu ikdienas uzturēšanas darbu veikšanu attiecīgajā reģionā (teritorijā) valsts akciju sabiedrībai “Latvijas autoceļu uzturētājs” uz laiku, kas nav īsāks par 9 mēnešiem, bet nepārsniedz 3 gadu periodu, lai nodrošinātu LAU ar iespēju plānot resursus un mobilizāciju, kā arī kvalitatīvu ikdienas uzturēšanas darbu veikšanu.Pamatojoties uz iepriekš minēto, ir sagatavots likumprojekts, kas paredz:1) ka valsts autoceļu ikdienas uzturēšanas darbu veicēju no 2021.gada 1.oktobra LVC saskaņā ar Satiksmes ministrijas deleģējumu izraugās atbilstoši normatīvajiem aktiem par publiskajiem iepirkumiem, iepirkuma priekšmetu sadalot daļās pa atsevišķiem reģioniem (teritorijām), vienlaikus nosakot, ka LVC ir tiesīga uzsākt valsts autoceļu ikdienas uzturēšanas darbu publisko iepirkumu procedūru ar šā likumprojekta spēkā stāšanās brīdi, lai laicīgi tiktu izraudzīti valsts autoceļu ikdienas uzturēšanas darbu veicēji;2) ņemot vērā, ka LVC ir valsts autoceļu tīkla pārvaldītājs, no 2020.gada 1.janvāra Satiksmes ministrija deleģēs LVC valsts autoceļu ikdienas uzturēšanas darbu plānošanu, ko līdz šim veica LAU;3) Satiksmes ministrijai deleģēt LAU valsts autoceļu ikdienas uzturēšanas darbu veikšanu līdz 2021.gada 30.septembrim, kā arī pēc tam gadījumos, ja līgums vai līgumi par valsts autoceļu ikdienas uzturēšanas darbu veikšanu atbilstoši normatīvajiem aktiem par publiskajiem iepirkumiem netiek noslēgti, jo iepirkuma konkurss nav noslēdzies, tas beidzies bez rezultāta, konkursa rezultāti tiek apstrīdēti vai ir citi objektīvi iemesli, kādēļ attiecīgajā reģionā (teritorijā) nevar tikt nodrošināta valsts autoceļu ikdienas uzturēšanas darbu veikšana atbilstoši normatīvajiem aktiem par publiskajiem iepirkumiem. Šāds regulējums nepieciešams, lai nodrošinātu nepārtrauktu valsts autoceļu ikdienas uzturēšanu;4) ir veikti redakcionāli precizējumi ar valsts autoceļu ikdienas uzturēšanu saistītajā terminoloģijā.2. Likumprojektā ir precizēta likuma “Pa autoceļiem” 6.panta astotā daļa, nosakot, ka par valsts galveno un reģionālo autoceļu lietošanu ar kravas transportlīdzekļiem un to sastāviem normatīvajos aktos noteiktajos gadījumos un noteiktajā kārtībā maksājama autoceļu lietošanas nodeva. Tādējādi ir novērsta pretruna ar Autoceļu lietošanas nodevas likuma 2. pantu.3. Likuma “Pa autoceļiem” 12.panta septītās daļas pirmais teikums likumprojektā ir izteikts jaunā redakcijā un izslēgta 12.panta astotā daļa, ņemot vērā, ka pašvaldībās vairs netiek veidoti speciālie budžeti (pašvaldību ceļu fondi). 4. Atbilstoši likuma “Par autoceļiem” pārejas noteikumu 24.punktam Ministru kabinets līdz 2018.gada 1.jūlijam apstiprina plānu par pakāpenisku finansējuma palielināšanu Valsts budžeta programmai “Valsts autoceļu fonds” no valsts budžeta dotācijas no vispārējiem ieņēmumiem, līdz tiek sasniegts likuma “Par autoceļiem” 12.panta ceturtajā daļā noteiktais apmērs.Saskaņā ar likuma “Par autoceļiem” 12.panta ceturto daļu valsts budžeta finansējumu programmai “Valsts autoceļu fonds” veido prognozētie valsts budžeta ieņēmumi no transportlīdzekļa ekspluatācijas nodokļa (turpmāk – TEN), autoceļu lietošanas nodevas un 80 % no prognozētajiem valsts budžeta ieņēmumiem no akcīzes nodokļa par naftas produktiem, ja gadskārtējā valsts budžeta likumā nav noteikts citādi.No tabulas datiem ir redzams, ka ceļu lietotāju samaksātie nodokļi pārsniedz 600 milj. *euro*, taču valsts budžeta finansējums gan pašvaldību ceļu, gan valsts ceļu pārvaldīšanai, uzturēšanai un atjaunošanai ik gadu tiek piešķirts vai plānots piešķirt 233–254 milj. *euro* apmērā.**Ceļu lietotāju samaksātie nodokļi un nodevas, milj. *euro***

|  |  |  |  |  |  |
| --- | --- | --- | --- | --- | --- |
| **Nodokļu veidi** | **2018.gads** | **2019.gads** | **2020.gads****plāns\*** | **2021.gads plāns\*** | **2022.gads plāns\*** |
| Transportlīdzekļa ekspluatācijas nodoklis  | 94,30 | 95,29 | 101,06 | 104,32 | 108,06 |
| Autoceļu lietošanas nodeva  | 26,95 | 27,88 | 32,57 | 33,86 | 35,22 |
| AN naftas produktiem  | 539,64 | 540,57 | 632,60 | 654,00 | 671,40 |
| **Kopā ceļu lietotāju samaksātie nodokļi**  | **660,89** | **663,74** | **766,22** | **792,18** | **814,68** |
| **Ceļu fonds (23.00.00)**  | **233,1** | **236,3** | **255,3** | **254,5** | **254,5** |

\*saskaņā ar likumu “Par valsts budžetu 2020. gadam” un likumu “Par vidēja termiņa budžeta ietvaru 2020., 2021. un 2022. gadam”.Atbilstoši 2017. gada 22. novembrī pieņemtajiem grozījumiem likuma “Par autoceļiem” pārejas noteikumu 23.punkta 1. un 2.apakšpunktā valsts budžeta programmai "Valsts autoceļu fonds" piešķirto finansējumu no valsts budžeta dotācijas no vispārējiem ieņēmumiem palielina apmērā, līdz tiek sasniegts likuma "Par autoceļiem" 12. panta ceturtajā daļā noteiktais apmērs:* + no 2018. gada — par summu, kas nav mazāka par starpību starp valsts budžeta faktiskajiem ieņēmumiem no akcīzes nodokļa par naftas produktiem un gadskārtējā valsts budžeta likumā plānotajiem ieņēmumiem no akcīzes nodokļa par naftas produktiem, ja faktiskie ieņēmumi attiecīgajā gadā pārsniedz plānotos ieņēmumus, par bāzes gadu pieņemot pēdējo gadu, par kuru zināmi akcīzes nodokļa par naftas produktiem faktiskie ieņēmumi;
	+ no 2020. gada — par vismaz pieciem procentiem gadā salīdzinājumā ar iepriekšējā gadā valsts budžeta programmai "Valsts autoceļu fonds" novirzīto valsts budžeta finansējumu, ja nominālā iekšzemes kopprodukta prognoze attiecīgajam gadam pieaug vismaz par pieciem procentiem.

Veicot valsts budžeta programmas 23.00.00 ‘Valsts autoceļu fonds” ieņēmumu analīzi, ir konstatēts, ka 2018. gadā kopējie valsts autoceļu fonda ieņēmumi ir lielāki par 25,2 milj. *euro* vai 12% nekā 2017. gadā, ko ietekmēja akcīzes nodokļa par naftas produktiem 2016. gada plāna pārpilde, un 2019. gadā par 2,7 milj. *euro* vai 1.16%, ko ietekmēja akcīzes nodokļa par naftas produktiem 2017. gada plāna pārpilde. Pamatojoties uz likuma “Par autoceļiem” pārejas noteikumu 23.punkta 2.apakšpunktu, plānotais valsts budžeta finansējuma pieaugums 2020. gadā ir 11,7 milj. *euro*, 2021. gadā – 12,38 milj. *euro*.Savukārt prognozētajiem valsts budžeta ieņēmumiem pretī jau ir ieplānoti valsts budžeta izdevumi, tādējādi, lai finansējumu atbilstoši likuma “Par autoceļiem” 12. panta ceturtajai daļai nepieciešamā apjomā ieskaitītu valsts budžeta programmā “Valsts autoceļu fonds”, būs jāsamazina izdevumi citām nozarēm iepriekš minētajā apjomā, ko fiskālā telpa nespēs nosegt. Ņemot vērā, ka gadskārtējā valsts budžeta likumā valsts budžeta programmas 23.00.00 “Valsts autoceļu fonds” finansējums katru gadu tiek noteikts citādi, nekā likuma 12. panta ceturtajā daļā minēts, likumprojekts paredz izslēgt likuma “Par autoceļiem” pārejas noteikumu 24.punktu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, LVC. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Autoceļu uzturēšanas darbu veicēji, autoceļu lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam būs pozitīva ietekme uz tautsaimniecību, dodot iespēju ceļu būvniecības nozares un citu radniecīgu nozaru pārstāvjiem piedalīties konkursā par valsts autoceļu uzturēšanu. Tādējādi komersantiem tiktu radīta iespēja paplašināt savu piedāvāto pakalpojumu klāstu un nodrošināt efektīvāku tehnikas un cilvēkresursu izmantošanu, kā arī, piemēram, autoceļu būvniecības komersantiem, mazināt saimnieciskās darbības sezonalitāti. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x    | 0 | x   | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Valsts autoceļu uzturēšanu plānots īstenot plānotā valsts budžeta finansējuma ietvaros.Paredzams, ka tirgus dalībnieki konkurences apstākļos var nodrošināt valsts autoceļu ikdienas uzturēšanu izmaksu efektīvākā veidā, kas radītu izmaksu samazinājumu no 0,43375 milj. *euro* pirmajā gadā līdz 2,035 milj. *euro* otrajā un trešajā gadā. Potenciālos valsts autoceļu uzturēšanā ietaupītos līdzekļus plānots novirzīt papildu autoceļu uzturēšanas darbu veikšanai vai autoceļu remontdarbiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2020. gada 2.septembrī un Valsts kancelejas tīmekļa vietnē sadaļā “Ministru kabineta diskusiju dokumenti” 2020. gada 2. septembrī. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par projektu tā izstrādes stadijā. |
| 3. | Sabiedrības līdzdalības rezultāti | Iebildumi par projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, LVC, LAU. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | LVC, kas veiks iepirkuma procedūru Publisko iepirkumu likumā noteiktajā kārtībā, sākotnēji palielināsies pārvaldes funkcijas, lai organizētu iepirkuma procedūru, un veiktu valsts autoceļu uzturēšanas darbu plānošana, ko tagad veic LAU.Kontrole pār valsts autoceļu uzturēšanas darbu veikšanu tiks organizēta, pamatojoties uz deleģēšanas līgumu ar LVC. |
| 3. | Cita informācija | Nav. |

Satiksmes ministrs T. Linkaits

v\_sk. = 2086